Valer Dorneanu a fost reales, marți, prin vot secret în funcția de președinte al Curții Constituționale pentru un mandat de trei ani, potrivit unui comunicat de presă al instituției.







Fostul șef al Secției de Investigare a Infracțiunilor din Justiție, Gheorghe Stan, și fostul judecător al Curții de Apel Constanța, Cristian Deliorga, au depus, marți, jurământul la Cotroceni ca judecători ai Curții Constituționale.







”Momentul depunerii jurământului marchează, potrivit art.63 din Legea nr.47/1992 privind organizarea și funcționarea Curții Constituționale, intrarea în exerciţiul funcţiei de judecător al Curţii Constituţionale şi a fost urmat de reunirea Plenului, în noua componenţă, pentru alegerea noului preşedinte al Curţii”, potrivit unui comunicat citat Mediafax.





Prin urmare, Dorneanu a fost reales în ședința de marți a plenului Curții la șefia instituției. Din noua componență a Curții fac parte Gheorghe Stan, Cristian Deliorga și Simina Tănăsescu.